MUNICIPIUL  CRAIOVA

CONSILIUL LOCAL AL MUNICIPIULUI  CRAIOVA
   HOTĂRÂREA NR.468
privind aprobarea Planului de selecție – componenta inițială pentru Consiliul de Administrație al Eco Urbis Craiova S.R.L. 


Consiliul Local al Municipiului Craiova, convocat în şedinţa ordinară din data de 27.11.2025;

Având în vedere referatul de aprobare nr.371606/2025, raportul nr.371649/2025 întocmit de Direcţia Servicii Publice  şi raportul de avizare nr.372654/2025 prin care se propune aprobarea Planului de selecție – componenta inițială pentru Consiliul de Administrație al Eco Urbis Craiova S.R.L. și avizele nr.39/2025 al Comisiei I-Buget Finanţe, Studii, Prognoze şi Administrarea domeniului, nr.33/2025 al Comisiei III-Servicii Publice, Liberã Iniţiativã şi Relaţii Internaţionale şi nr.41/2025 al Comisiei V-Juridică, Administraţie Publică şi Drepturi Cetăţeneşti;

În conformitate cu prevederile Ordonanţei de Urgenţă a Guvernului nr.109/2011 privind guvernanţa corporativă a întreprinderilor publice, cu modificările si completările ulterioare, Hotărârii Guvernului nr.639/2023 pentru aprobarea normelor metodologice de aplicare a Ordonanţei de Urgenta a Guvernului nr.109/2011 privind guvernanţa corporativă a întreprinderilor publice, cu modificările si completările ulterioare, Legii nr.31/1990 - Legea societăţilor, republicată cu modificările şi completările ulterioare, Ordinului Agenţiei pentru Monitorizarea şi Evaluarea Performanţelor Întreprinderilor Publice nr.126/2024 privind aprobarea Regulamentului-cadru de organizare și funcționare al comisiilor de selecție și nominalizare a candidaților pentru postul de membru în cadrul comisiilor de administrație/supraveghere ale întreprinderilor publice;


Potrivit Dispoziției Primarului Municipiului Craiova nr.4598/2025 privind aprobarea Scrisorii de așteptări în vederea selecției și evaluării membrilor Consiliului de Administrație al Societății Eco Urbis Craiova SRL, pentru un mandat de 4 ani și  Anuntului nr.358396/2025 referitor la procedura de consultare pentru definitivarea proiectului Componenței inițiale a Planului de selecție și a proiectului Scrisorii de aștepări

 În temeiul art.129 alin.2 lit. d coroborat cu alin.7 lit. n, art.139 alin.3 lit. h, art.154 alin.1, art.196 alin.1 lit. a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;
HOTĂRĂŞTE:

Art.1. Se aprobă Planul de selecție – componenta inițială pentru Consiliul de Administrație al Eco Urbis Craiova S.R.L., conform anexei care face  parte integrantă din prezenta hotărâre.
Art.2. Primarul Municipiului Craiova, prin aparatul de specialitate: Serviciul Administraţie Publică Locală și Relații cu Consiliul Local, Direcţia Servicii Publice şi Eco Urbis Craiova S.R.L. vor aduce la îndeplinire prevederile  prezentei hotărâri.

